CELEX: 62013CN0546
Language: fi
Date: 2013-10-22 00:00:00
Title: Asia C-546/13: Ennakkoratkaisupyyntö, jonka Corte suprema di cassazione (Italia) on esittänyt 22.10.2013 — Agenzia delle Dogane ja Ufficio di Verona dell’Agenzia delle Dogane v. ADL American Dataline Srl

21.12.2013   
            
            
               FI
            
            
               Euroopan unionin virallinen lehti
            
            
               C 377/7
            
         Ennakkoratkaisupyyntö, jonka Corte suprema di cassazione (Italia) on esittänyt 22.10.2013 — Agenzia delle Dogane ja Ufficio di Verona dell’Agenzia delle Dogane v. ADL American Dataline Srl
   (Asia C-546/13)
   2013/C 377/15
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Corte suprema di cassazione
   
      Pääasian asianosaiset
   
   
      Valittajat: Agenzia delle Dogane ja Ufficio di Verona dell’Agenzia delle Dogane
   
      Vastapuoli: ADL American Dataline Srl
   
      Ennakkoratkaisukysymykset
   
   
               1)
            
            
               Onko 23.7.1987 annetun neuvoston asetuksen (ETY) N:o 2658/87 (1) 10 artiklan 2 kohdan ja 12 artiklan sekä oikeusvarmuuden periaatteen vastaista johtaa liitteessä I olevan II osan tullitaulukon 84 ryhmän huomautuksiin 17.10.2006 annetulla komission asetuksella (EY) N:o 1549/2006 (2) tehdyistä muutoksista (joilla kaiuttimet jätettiin nimikkeen 8471 ulkopuolelle, jos ne esitetään tullille erikseen, erillään automaattisista tietojenkäsittelykoneista) tulkintaohjeet sen toteamiseksi, että ADL s.r.l. -yhtiön maahantuomilla tuotteilla (3) — jotka on kuvattu tämän välipäätöksen A osan 1, 3 ja 4 kohdassa — suoritetaan ”muita” erityistoimintoja (äänen toistaminen ja vahvistaminen) kuin tietojenkäsittelyä?
            
         
               2)
            
            
               Onko ADL s.r.l. -yhtiön maahantuomien tuotteiden — jotka on kuvattu tämän välipäätöksen A osan 1, 3 ja 4 kohdassa —, jotka ovat automaattisesta tietojenkäsittelykoneesta erillään myytäviä ”kaiuttimia”, katsottava olevan laitteita, joilla ”suoritetaan muita erityistoimintoja kuin tietojenkäsittelyä” — mikäli äänen toistamista ja vahvistamista on pidettävä sellaisina — tai eikö niitä voida pitää muita erityistoimintoja kuin tietojenkäsittelyä suorittavina järjestelmän yksiköinä, koska — kun otetaan huomioon niiden tekniset erityisominaisuudet (liitettävissä yksinomaan USB-kaapelilla; MAC OS 9 -käyttöjärjestelmä välttämätön) — ”niillä ei voida suorittaa toimintoja ilman tällaista konetta [toisin sanoen automaattista tietojenkäsittelykonetta]” (vrt. asia C-339/98, Peacock Ag, tuomio 19.10.2000, 14 ja 15 kohta, sekä asia C-142/06, Olicom, tuomio 18.7.2007, 20, 29 ja 30 kohta: vaikka niissä viitataankin toisenlaisiin laitteisiin — verkkokortteihin ja niin sanottuihin yhdistelmäkortteihin —, vaikuttaa siltä, että niissä päädytään ”muiden” erityistoimintojen puuttumiseen sillä kahtalaisella perusteella, että laite yhtäältä toimii yksinomaan henkilökohtaisen tietokoneen välityksellä ja toisaalta kykenee vastaanottamaan ja lähettäessä muuntamaan tietokoneesta tulevia signaaleja)?
            
         
      (1)  Tariffi- ja tilastonimikkeistöstä ja yhteisestä tullitariffista 23.7.1987 annettu neuvoston asetus (ETY) N:o 2658/87 (EYVL L 256, s. 1).
   
      (2)  Tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 17.10.2006 annettu komission asetus (EY) N:o 1549/2006 (EUVL L 301, s. 1).
   
      (3)  Kyseessä ovat ”yhdysvaltalaisen Harman Multimedia -yhtiön valmistamat kaiuttimet, jotka on tarkoitettu käytettäviksi yksinomaan Apple-tyyppisten tietokoneiden oheislaitteina”.